Bybanen: Høyre har opptrådt amatørmessig

Høyre bør ligge lavt i terrenget inntil de har noe annet enn destruktive bidrag å komme med.

Publisert Publisert 6. mai 2016

Bybanen55.jpg

Debattinnlegg

Eirik Glambek Bøe Arkitekturpsykolog og musiker

Denne artikkelen er over fire år gammel

Det er mange årsaker til at Bergen er blitt tilfeldighetenes by. Én av dem er svak politisk ledelse. Når Bergen Høyre nå lover omkamp om bybanetraseen i sentrum etter valget i 2019, vitner det om at de overhodet ikke har forstått hvor skoen trykker for Bergens del. Òg at de gladelig spiller seg selv enda lenger ut over sidelinjen.

Eirik Glambek Bøe

At Høyre etter tolv år med makten ikke klarte å vedta en trasé mot Åsane, er en av grunnene til at velgerne byttet dem ut.Martin Smith-Sivertsen:

Les også Jeg tror ikke bygging av bybane over Bryggen er iverksatt i 2019, og godt er det.

Viktigere enn de ulike trasévalgene er nemlig at vedtak blir fattet, at planer gjennomføres og at alle aktører i byutviklingen opplever forutsigbarhet.

Når Høyre, som byens største parti, lot bybanesaken i flere år bli en kamp om hvor banen ikke skulle gå, leverte de i realiteten en avskjedssøknad. Det byen trengte var nemlig noen som kunne styre byen. Det innebar også å bestemme hvor Bybanen faktisk skulle gå.

Frode Bjerkestrand:

Les også Bybane-saken: Høyre kan allerede ha sikret Ap-byrådet en ny periode

Høyres årelange vingling ødela muligheten for å skape en overordnet strategi for all utbyggingen i Sandviken, Eidsvåg og Åsane. Som et resultat får vi nå flere fragmenterte prosjekter. Store boligprosjekter bygges her og der, kjøpesentre utvides uten kollektivtilknytning, og alt dette fordi ingen har ant hvor, når eller om Bybanen kommer.

At Høyre nå i ettertid har kledd seg i skinnende rustning og lover omkamp om Bybanen etter 2019, fremstår lett komisk.

Høyre har opptrådt amatørmessig i denne viktige saken, og bør ligge lavt i terrenget inntil de har noe annet enn destruktive bidrag å komme med. Partiet trenger ikke flere idémyldringsmøter om atter nye, mulige bybanetraseer. Partiet trenger en troverdig byutviklingsstrategi.

Venstre advarer:

Les også Dersom Høyre og Frp skal ha omkamp i 2019, kan de glemme å få Venstre med på samarbeid.

Det var massiv motstand mot Bybanens første byggetrinn. Også blant medlemmer i det siste byrådet fantes det krefter som kun var middels interesserte i bybaneprosjektet.

Som bybanevennlig parti hadde Ap i realiteten ingen andre pålitelige støttespillere enn partiene i bybanealliansen. Ap måtte snu i Bryggen-spørsmålet for å sikre fremdriften i prosjektet.

Trasévalget var aldri et spørsmål om verdisyn. Det er rent pragmatiske spørsmål som avgjorde hvilken trasé valget til slutt falt på.

Å beskylde Ap for svik mot velgerne er en overdrivelse. De fleste Ap-velgerne er sannsynligvis fornøyde med at byen nå omsider har fått et lederskap som tar beslutninger. Beslutningen om bybane langs Bryggen er en seier for byutviklingen, og et skritt i riktig retning bort fra «tilfeldighetenes by».

Svarer på kritikken:

Les også Ap: Nok rot og kaos

For Bergens del bør Høyre innrømme at i denne saken er slaget tapt.

Publisert Publisert: 6. mai 2016 12:00